Ian Murray McKellen, naixiu de Burnley (Reino Uniu) lo 25 de mayo de 1939, ye un actor britanico de cine y teatro. Ye ganador de siet premios Laurence Olivier, un Globo d'Oro, un Tony, dos premios d'o Sindicato d'Actors, un BIF y dos premios d'a Critica Cinematografica; y ha estau nominau a l'Óscar en dos ocasions, cinco a los BAFTA y cinco a los Emmy. A suya labor interpretativa ha abarcau dende Shakespeare y lo teatro popular contemporanio dica la fantesía y la sciencia ficción. A BBC declaró que «las suyas interpretacions le han asegurau un nicho en o canon d'o teatro anglés y dentro d'o gremio cinematografico». Ye un d'os actors teatrals mas notables d'o Reino Uniu y ye considerau comunament como un icono d'a cultura britanica.